Sommar-eventyr

Sommar-eventyr (opprinnelig Sommereventyr) er ei barnebok av Olav Duun, utgitt i 1913, med undertittelen eller sjangerbenevnelsen «guttefortælling» 

Det var den andre barneboka til Duun, etter Storbåten (1912). Begge barnebøkene ble først utgitt på riksmål på Aschehoug (ikke Duuns faste forlag Norli), med forfatternavnet Ole Raabye. Duun hadde i ungdommen brukt navnet Ole Julius Raabye. Boka kom i nynorsk utgave i 1935, med tittelen Somar-eventyr. Utgavene i 1963 og 1976 hadde tittelen Sommar-eventyr.

Boka var etter alt å dømme skrevet tidlig i Duuns liv, samtidig med Marjane.

Innhold 
Rammen for boka er sommerfisket eller landnotfisket etter sild, slik det foregikk på Namdalskysten i Duuns oppvekst.

Historien skildrer fem barn i alderen 9-13 år, fire gutter og ei jente; det er en «ordinær … skildring av bygdebarn i lek og på oppdagelsesreiser.» Barna fisker i fjellet, gjeter bort kyrne, røver en ørneunge og prøver å berge et lam som har gått seg bort.

Jenta Marta er initiativtakeren blant barna, som ellers er de tre «Sandbakkguttene» og bygutten Reidar. Fattiggutten Elias er en biperson og vedheng til de fem andre. Han er ikke skoleflink, men har mange praktiske ferdigheter og opplever ei seier når han varsler hele grenda om en sildestim.

Referanser 

Norske barnebøker
Bøker fra 1913